RESOLUCIÓN do 26 de febreiro de 2008 pola que se convocan tres cursos de especialización sobre salvamento e socorrismo acuático.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 10/03/2008

Dentro do programa de actividades que a Academia Galega de Seguridade Pública ten previsto realizar no ano 2008, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a convocatoria de tres cursos de especialización sobre salvamento e socorrismo acuático, que deberán desenvolverse conforme coas seguintes bases:
Obxectivos.
Dotar o persoal voluntario de protección civil dunha formación teórico-práctica que lle facilite a realización das tarefas que teña encomendadas, adquirindo unha maior destreza e coñecementos suficientes no salvamento e socorrismo acuático de persoas en situacións difíciles.
Destinatarios.
Os cursos van dirixidos aos integrantes dos servizos de Protección Civil da Comunidade Autónoma de Galicia, que previamente superasen o curso básico de protección civil e teñan dominio dos tres estilos de natación seguintes: crol, de bruzos e de costas.
Desenvolvemento.
1. Prazas: 30.
2. Duración: 80 horas lectivas.
3. Lugar: determinarase en función da localización dos/as solicitantes que superen as probas de acceso.
4. Datas: confirmaranse coa suficiente antelación ao seu inicio.
Proba de acceso.
Todos os aspirantes pasarán unha proba selectiva para optar á realización do curso. Esta proba, en que se avaliará o dominio de natación nos tres estilos, así como nadar 200 metros estilo libre, farase na piscina da Academia Galega de Seguridade Pública no día e na hora que oportunamente e coa suficiente antelación se lles comunicará aos interesados.
Solicitudes e prazo de inscrición.
1. A inscrición dos participantes é gratuíta.
2. O persoal que desexe participar nestes cursos deberá cubrir a solicitude que figura na páxina web
http://agasp.xunta.es
, ou enviar cuberta á máquina ou con letra moi clara, a solicitude que figura no anexo.
3. O prazo para a presentación de solicitudes rematará o día 28 de marzo de 2008.
4. As solicitudes deberán estar asinadas polo/a responsable da correspondente unidade e co selo desta. Estes requisitos serán indispensables para ser admitidos no curso.
5. As solicitudes deberán tramitarse facendo uso do modelo que aparece na páxina web:
http://agasp.xunta.es
, ou ben enviarse por correo á sede da Academia Galega de Seguridade Pública: avenida da Cultura, s/n, 36680 A Estrada, ao fax nº 886 20 61 21, ou poden presentarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
Trataranse diversos temas relacionados cos seguintes puntos:
a) Introdución. Conceptos xerais.
b) Salvamento e socorrismo acuático.
c) Técnicas de extracción de accidentados. Salvamento acuático en espazos naturais.
d) Primeiros auxilios. Soporte vital básico. Soporte vital básico pediátrico. Traumatismos. Picaduras e mordeduras. Lesións por axentes externos.
e) Proba de avaliación e superación do curso.
Relación de admitidos.
A relación de admitidos farase pública o 21 de abril na páxina web:
http://
agasp.xunta.es.
Asistencia.
É obrigatoria a asistencia e puntualidade en todas as actividades do curso. A falta de asistencia, mesmo cando sexa xustificada, a máis dun 10% das horas lectivas programadas determinará a cualificación de non apto no curso.
Certificado de aproveitamento.
Ao remate do curso entregaráselles un certificado de asistencia e aproveitamento a aquelas persoas que acrediten a súa asistencia continuada e superen as correspondentes probas de coñecementos.
Modificacións.
A Academia Galega de Seguridade Pública poderá modificar o desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 26 de febreiro de 2008.
P.S. (Disposición primeira, Orde 31-1-2008,
DOG nº 23, do 1 de febreiro)
Mª Isabel Durántez Gil
Directora xeral de Interior
Ver referencia pdf "04900D012P035.PDF"